bombman/thwiki-2026-super-clean-10k huggingface dataset:
ISO 9000 คือ มาตรฐานหนึ่งของ ISO การจัดวางระบบการบริหารเพื่อการประกันคุณภาพที่สามารถตรวจสอบได้โดยผ่านระบบเอกสาร พัฒนาโดย สถาบันมาตรฐานบริตช มาตรฐานระบบคุณภาพ ISO 9000 ISO 9001 9002 9003 เป็นระบบประกันคุณภาพ ระบบคุณภาพ ISO 9000 จะกำหนดไว้เป็นการ 'ป้องกัน' ไว้ทุกขั้นตอนของการปฏิบัติงาน ISO 9000 เป็นระบบคุณภาพที่ต้องการมีการตรวจสอบว่า ได้มีการปฏิบัติตามที่เราต้องการได้กำหนดไว้ เขียนไว้หหรือไม่ ISO 9000 ต้องมีระบบควบคุมเอกสารไว้สำหรับให้เป็นหลักต้องปฏิบัติตาม ISO 9000 จึงเป็นแบบอย่างเพื่อการปฏิบัติงานได้อย่างไม่ผิดพลาดในทุกขั้นตอน และในทุกๆครั้งที่มีการปฏิบัติ ประโยชน์ องค์กรมีการบริหารงาน การให้บริการที่มีระบบและมีประสิทธิภาพ ประสิทธิผล เนื่องจากระบบคุณภาพ ISO 9000 มุ่งเน้นในการจัดทำเอกสารที่มีประโยชน์ต่อองค์กร มีเอกสารกำกับการทำงาน ทุกกิจกรรม ทุกครั้ง ที่อาจส่งผลกระทบต่อคุณภาพการให้บริการขององค์กร เพื่อสร้างความเข้าใจในการปฏิบัติงาน และสามารถดำเนินการทำงานได้อย่างถูกต้อง มาตรฐาน ISO 9002 ระบบคุณภาพแบบการประกันคุณภาพในการผลิต การติดตั้ง และการบริการ (ข้อกำหนด 19 ข้อ) เป็นมาตรฐานโดย องค์การระหว่างประเทศว่าด้วยการมาตรฐาน (International Organization for Standardization) มาตรฐานนี้เหมาะสำหรับผู้ส่งมอบที่มีขีดความสามารถเหมือน ISO 9001 ยกเว้นเฉพาะในเรื่องของการออกแบบ กล่าวคือ มีหน้าที่ทำผลิตภัณฑ์ หรือการให้การบริการให้ได้ตามข้อกำหนดที่ตั้งไว้ 9000
พระสมุทรเจดีย์ เป็นอำเภอหนึ่งในจังหวัดสมุทรปราการ ชื่อของอำเภอนี้ได้มาจากพระสมุทรเจดีย์ (พระเจดีย์กลางน้ำ) ซึ่งพระบาทสมเด็จพระพุทธเลิศหล้านภาลัยโปรดเกล้าฯ ให้สร้างขึ้นบนเกาะกลางแม่น้ำเจ้าพระยาเมื่อปี พ.ศ. 2370 บริเวณปากแม่น้ำเจ้าพระยาของอำเภอนี้ เป็นที่ตั้งของป้อมพระจุลจอมเกล้า สร้างขึ้นในปี พ.ศ. 2436 และได้ใช้เป็นที่มั่นในการรบกับเรือรบฝรั่งเศสในวิกฤตการณ์ ร.ศ. 112 (ในปีเดียวกัน) นอกจากนี้ในบริเวณใกล้เคียง ทางกองทัพเรือยังได้นำเรือรบหลวงแม่กลองซึ่งอนุรักษ์ไว้มาจัดแสดงด้วย ที่ตั้งและอาณาเขต อำเภอพระสมุทรเจดีย์มีอาณาเขตติดต่อกับเขตการปกครองข้างเคียง ดังนี้ ทิศเหนือ ติดต่อกับเขตบางขุนเทียน เขตทุ่งครุ (กรุงเทพมหานคร) และอำเภอพระประแดง ทิศตะวันออก ติดต่อกับอำเภอเมืองสมุทรปราการ มีแนวกึ่งกลางแม่น้ำเจ้าพระยาเป็นเส้นแบ่งเขต ทิศใต้ จรดอ่าวไทย ทิศตะวันตก ติดต่อกับเขตบางขุนเทียน (กรุงเทพมหานคร) มีคลองขุนราชพินิจใจเป็นเส้นแบ่งเขต ประวัติ อ.พระสมุทรเจดีย์ จ.สมุทรปราการ.วัดสาขลา ท้องที่อำเภอพระสมุทรเจดีย์เดิมเป็นส่วนหนึ่งของของอำเภอเมืองสมุทรปราการ เมื่อวันที่ 15 ธันวาคม พ.ศ. 2527 กระทรวงมหาดไทยได้แยกพื้นที่อำเภอเมืองสมุทรปราการทางฝั่งตะวันตกของแม่น้ำเจ้าพระยา ออกมาตั้งเป็น กิ่งอำเภอพระสมุทรเจดีย์ การปกครองขึ้นกับอำเภอเมืองสมุทรปราการ จนกระทั่งเมื่อวันที่ 11 มิถุนายน พ.ศ. 2534 จึงมีพระราชกฤษฎีกาฯ ยกฐานะขึ้นเป็น อำเภอพระสมุทรเจดีย์ จนถึงปัจจุบัน โดยมีผลบังคับใช้เมื่อวันที่ 19 มิถุนายน ปีเดียวกัน วันที่ 1 มิถุนายน พ.ศ. 2490 ตั้งตำบลปากคลองบางปลากด แยกออกจากตำบลในคลองบางปลากด วันที่ 15 กรกฎาคม พ.ศ. 2522 ตั้งตำบลบ้านคลองสวน แยกออกจากตำบลนาเกลือ วันที่ 15 ธันวาคม พ.ศ. 2527 แยกพื้นที่ตำบลปากคลองบางปลากด ตำบลในคลองบางปลากด ตำบลแหลมฟ้าผ่า ตำบลนาเกลือ และตำบลบ้านคลองสวน อำเภอเมืองสมุทรปราการ มาตั้งเป็น กิ่งอำเภอพระสมุทรเจดีย์ และกำหนดให้ขึ้นการปกครองกับอำเภอเมืองสมุทรปราการ วันที่ 19 กรกฎาคม พ.ศ. 2534 ยกฐานะจากกิ่งอำเภอพระสมุทรเจดีย์ อำเภอเมืองสมุทรปราการ เป็น อำเภอพระสมุทรเจดีย์ วันที่ 18 กรกฎาคม พ.ศ. 2537 จัดตั้งสุขาภิบาลแหลมฟ้าผ่าในท้องที่บางส่วนของตำบลแหลมฟ้าผ่าและตำบลในคลองบางปลากด และจัดตั้งสุขาภิบาลพระสมุทรเจดีย์ในท้องที่ของตำบลปากคลองบางปลากด วันที่ 25 พฤษภาคม พ.ศ. 2542 ยกฐานะสุขาภิบาลแหลมฟ้าผ่าและสุขาภิบาลพระสมุทรเจดีย์เป็นเทศบาลตำบลแหลมฟ้าผ่าและเทศบาลตำบลพระสมุทรเจดีย์ตามลำดับ การแบ่งเขตการปกครอง การปกครองส่วนภูมิภาค อำเภอพระสมุทรเจดีย์แบ่งพื้นที่การปกครองออกเป็น 5 ตำบล 42 หมู่บ้าน ได้แก่ ลำดับ อักษรไทย อักษรโรมัน จำนวนหมู่บ้าน จำนวนประชากร(ธันวาคม 2565) 1. นาเกลือ Na Kluea 2. บ้านคลองสวน Ban Khlong Suan 3. แหลมฟ้าผ่า Laem Fa Pha 4. ปากคลองบางปลากด Pak Klong Bang Pla Kot 5. ในคลองบางปลากด Nai Khlong Bang Pla Kot การปกครองส่วนท้องถิ่น ท้องที่อำเภอพระสมุทรเจดีย์ประกอบด้วยองค์การปกครองส่วนท้องถิ่น 6 แห่ง ได้แก่ เทศบาลตำบลพระสมุทรเจดีย์ ครอบคลุมพื้นที่ตำบลปากคลองบางปลากดทั้งตำบล เทศบาลตำบลแหลมฟ้าผ่า ครอบคลุมพื้นที่ตำบลแหลมฟ้าผ่า (เฉพาะหมู่ที่ 1, 6 และบางส่วนของหมู่ที่ 2–4, 13) และตำบลในคลองบางปลากด (เฉพาะบางส่วนของหมู่ที่ 4, 7, 9) องค์การบริหารส่วนตำบลนาเกลือ ครอบคลุมพื้นที่ตำบลนาเกลือทั้งตำบล องค์การบริหารส่วนตำบลบ้านคลองสวน ครอบคลุมพื้นที่ตำบลบ้านคลองสวนทั้งตำบล องค์การบริหารส่วนตำบลแหลมฟ้าผ่า ครอบคลุมพื้นที่ตำบลแหลมฟ้าผ่า (เฉพาะหมู่ที่ 5, 7–12 และบางส่วนของหมู่ที่ 2–4, 13) องค์การบริหารส่วนตำบลในคลองบางปลากด ครอบคลุมพื้นที่ตำบลในคลองบางปลากด (เฉพาะหมู่ที่ 1–3, 5–6, 8, 10–13 และบางส่วนของหมู่ที่ 4, 7, 9) อ้างอิง พระสมุทรเจดีย์
บทความนี้รวบรวมรายชื่อวัดประจำรัชกาลของพระมหากษัตริย์ไทยในราชวงศ์จักรีทุกพระองค์ ไม่มีวัดประจำรัชกาล แต่จะเลือกเอาวัดที่พระมหากษัตริย์พระองค์นั้น ทรงมีส่วนเกี่ยวข้อง โดยยึดเอาที่บรรจุพระบรมราชสรีรางคารเป็นสำคัญ ดังนั้น ในขณะทรงพระชนม์จะไม่มีวัดประจำรัชกาล ทุกวัดประจำรัชกาล เป็นพระอารามหลวงชั้นเอก มีทั้งชนิดราชวรมหาวิหาร และราชวรวิหาร รัชกาลที่ 6 และ 9 มีวัดประจำรัชกาลจำนวน 2 แห่ง เนื่องจากแบ่งการบรรจุพระบรมราชสรีรางคารเป็น 2 ส่วน วัดพระปฐมเจดีย์ราชวรมหาวิหาร เป็นวัดประจำรัชกาลแห่งเดียวที่มิได้ตั้งอยู่ในกรุงเทพมหานคร วัดราชบพิธสถิตมหาสีมารามราชวรวิหาร เป็นวัดประจำ 3 รัชกาล คือ รัชกาลที่ 5, 7 และ 9 วัดบวรนิเวศราชวรวิหาร เป็นวัดประจำ 2 รัชกาล คือ รัชกาลที่ 6 และ 9 วัดประจำรัชกาลที่ 9 มิใช่วัดพระราม ๙ กาญจนาภิเษก วัดประจำรัชกาลที่ 10 มิใช่วัดวชิรธรรมสาธิตวรวิหาร ภาพวัด ประจำพระองค์ ชื่อวัด ที่ตั้ง ความสำคัญ พระบาทสมเด็จพระพุทธยอดฟ้าจุฬาโลกมหาราช วัดพระเชตุพนวิมลมังคลาราม ริมถนนสนามไชยและถนนมหาราช ติดกับพระบรมมหาราชวัง แขวงพระบรมมหาราชวัง เขตพระนคร กรุงเทพมหานคร พระบาทสมเด็จพระพุทธเลิศหล้านภาลัย วัดอรุณราชวราราม ตั้งอยู่ทางทิศตะวันตกของแม่น้ำเจ้าพระยา ถนนอรุณอมรินทร์ แขวงวัดอรุณ เขตบางกอกใหญ่ กรุงเทพมหานคร พระบาทสมเด็จพระนั่งเกล้าเจ้าอยู่หัว วัดราชโอรสาราม ถนนเอกชัย แขวงบางค้อ เขตจอมทอง กรุงเทพมหานคร พระอารามหลวงชั้นเอก ชนิดราชวรวิหาร พระบาทสมเด็จพระจอมเกล้าเจ้าอยู่หัว วัดราชประดิษฐสถิตมหาสีมาราม ถนนสราญรมย์ แขวงพระบรมมหาราชวัง เขตพระนคร กรุงเทพมหานคร พระอารามหลวงชั้นเอก ชนิดราชวรวิหาร พระบาทสมเด็จพระจุลจอมเกล้าเจ้าอยู่หัว วัดราชบพิธสถิตมหาสีมาราม ถนนเฟื่องนคร แขวงวัดราชบพิธ เขตพระนคร กรุงเทพมหานคร พระอารามหลวงชั้นเอก ชนิดราชวรวิหาร พระบาทสมเด็จพระมงกุฎเกล้าเจ้าอยู่หัว วัดบวรนิเวศวิหาร 248 ถนนพระสุเมรุ แขวงวัดบวรนิเวศ เขตพระนคร กรุงเทพมหานคร พระอารามหลวงชั้นเอก ชนิดราชวรวิหาร วัดพระปฐมเจดีย์ ตำบลพระปฐมเจดีย์ อำเภอเมืองนครปฐม จังหวัดนครปฐม พระบาทสมเด็จพระปกเกล้าเจ้าอยู่หัว วัดราชบพิธสถิตมหาสีมาราม ถนนเฟื่องนคร แขวงวัดราชบพิธ เขตพระนคร กรุงเทพมหานคร พระอารามหลวงชั้นเอก ชนิดราชวรวิหาร พระบาทสมเด็จพระปรเมนทรมหาอานันทมหิดล พระอัฐมรามาธิบดินทร วัดสุทัศนเทพวราราม 146 ริมถนนตีทอง 1 ถนนบำรุงเมือง หน้าวัดออกทางถนนอุณากรรณ แขวงเสาชิงช้า เขตพระนคร กรุงเทพมหานคร พระบาทสมเด็จพระมหาภูมิพลอดุลยเดชมหาราช บรมนาถบพิตร วัดราชบพิธสถิตมหาสีมาราม ถนนเฟื่องนคร แขวงวัดราชบพิธ เขตพระนคร กรุงเทพมหานคร พระอารามหลวงชั้นเอก ชนิดราชวรวิหาร วัดบวรนิเวศวิหาร 248 ถนนพระสุเมรุ แขวงวัดบวรนิเวศ เขตพระนคร กรุงเทพมหานคร พระอารามหลวงชั้นเอก ชนิดราชวรวิหาร อ้างอิง
เมาท์ (อังกฤษ: stamp mount) เป็นพลาสติกสำหรับห่อแสตมป์ป้องกันแสตมป์จากความชื้น เมาท์มีได้สองความหมาย แผ่นยาว ๆ สำหรับตัดให้ได้ตามขนาดที่ต้องการแล้วห่อแสตมป์ แล้วจึงใส่ลงในอัลบั้มแสตมป์ หรือติดบนอัลบั้มชีทอีกทีหนึ่ง เมาท์แบบนี้มีเรียกอีกชื่อว่า เมาท์ตัด แผ่นใส้ในสำหรับใส่แสตมป์ในอัลบั้มแสตมป์แบบมีเมาท์ในตัว มีอีกชื่อว่า แผ่นเพิ่มใส่แสตมป์ เมาท์ทั้งสองประเภทถือเป็นอุปกรณ์การสะสมแสตมป์ที่สำคัญ เมาท์ตัด เมาท์ดำขนาดต่าง ๆ ที่ตัดเมาท์ เมาท์ทำจากแผ่นพลาสติกสองแผ่นเชื่อมติดกันที่ปลายด้านหนึ่ง หรือ สองด้าน แผ่นบนเป็นพลาสติกใส ในขณะที่แผ่นล่างอาจเป็นพลาสติกใส หรือ พลาสติกทึบสีดำก็ได้ โดยเรียกต่างกันว่า เมาท์ใส และ เมาท์ดำ ตามลำดับ ด้านหลังของเมาท์มักมีกาวอยู่ สามารถนำน้ำมาลูบเพื่อติดเข้ากับอัลบั้มชีทได้ มีข้อควรระวังคือต้องรอกาวให้แห้งสนิทจริง ๆ ก่อนที่จะนำแสตมป์ไปใส่ เพื่อที่แสตมป์จะไม่ถูกกับความชื้น เมาท์ที่จำหน่ายมีหลายขนาด หลายรูปแบบ ตั้งแต่แบบที่ตัดสำเร็จรูป มีขนาดพอดีกับดวงแสตมป์ แบบที่เป็นแถวยาว ๆ มีความสูงพอดีกับแสตมป์ ไปจนถึงเมาท์ขนาดใหญ่ซึ่งใช้ห่อชีทที่ระลึกได้ เวลาเก็บแสตมป์จะสอดแสตมป์ตรงกลางระหว่างแผ่นพลาสติกทั้งสอง แล้วตัดโดยใช้กรรไกร หรือ ที่ตัดเมาท์ (stamp mount cutter) ตัดพลาสติกส่วนที่เกินออก (กรณีที่ไม่ใช้แบบตัดสำเร็จรูป) ให้ขอบของเมาท์เลยส่วนที่เป็นแสตมป์อย่างน้อย สอง ถึง สาม มิลลิเมตร สำหรับกันความชื้นที่จะเข้าทางด้านข้าง โดยที่เมาท์แบบแถวยาว ๆ หนึ่งแถวสามารถตัดแยกใส่แสตมป์ได้หลาย ๆ ดวง เมาท์สามารถหาซื้อได้จากร้านขายแสตมป์ เวลาขายจะขายเป็นแพ็ค ทั่วไปแพ็คหนึ่งบรรจุเมาท์ 20 หรือ 25 แถว ยกเว้น เมาท์ขนาดใหญ่ มักมีจำนวนเมาท์ในแพ็คน้อยกว่า แผ่นเพิ่มใส่แสตมป์ เมาท์สำหรับอัลบั้ม หรือ แผ่นเพิ่ม มีลักษณะเป็นแผ่นพลาสติกสองชั้นเชื่อมติดกัน มีขนาดโดยรวมเท่ากับหน้าของอัลบั้มแสตมป์ ชั้นด้านหน้าเป็นพลาสติกใส ส่วนชั้นด้านล่างเป็นพลาสติกใสหรือทึบก็ได้ พลาสติกชั้นด้านล่างเป็นพลาสติกแผ่นเดียว แต่ชั้นบนแบ่งเป็นแถว ๆ หรือ ช่อง เชื่อมติดกับชั้นล่างเป็นแนวยาว แต่ละช่องสามารถเปิดออกมาและนำแสตมป์ไปเสียบระหว่างพลาสติกสองชั้น เมื่อใส่แสตมป์เสร็จ ก็นำเมาท์ไปใส่ในซองใสที่จำหน่ายพร้อมกัน ขอบของซองใสจะมีรูเพื่อเข้ากับอัลบั้มแสตมป์ เมาท์แบบนี้มีหลายขนาดตามจำนวนช่องที่ใส่แสตมป์ได้ ยิ่งมีจำนวนช่องน้อย แต่ละช่องก็มีขนาดใหญ่ขึ้น เพื่อใส่แสตมป์หรือสิ่งสะสมขนาดใหญ่ขึ้นตามลำดับ ขนาดมีตั้งแต่ หนึ่งช่อง ไล่ไปจนถึง ห้า หรือ หก ช่อง ถ้าต้องการใส่แสตมป์ที่เป็นแผ่นขนาดเล็ก หรือชีทที่ระลึก เลือกใช้เมาท์ชนิดช่องเดียว ถ้าต้องการใส่แสตมป์บล็อกสี่ (หมายถึงแสตมป์ติดกันสี่ดวง มีสองแถว แถวละสองดวง) อาจใช้เมาท์ชนิดสองช่อง ใส่แสตมป์แนวตั้งใช้เมาท์สี่ช่อง แสตมป์แนวนอนใช้เมาท์ห้าช่อง เป็นต้น มเท์
เพลงยาวบัตรสนเท่ห์ หรือ เพลงยาวบัตรสนเท่ห์แต่งว่าจมื่นราชามาตย์ เป็นเพลงยาว ที่ พระมหามนตรี (ทรัพย์) แต่งขึ้นในสมัยรัชกาลที่ 3 (ระหว่าง พ.ศ. 2367 - พ.ศ. 2394) เพื่อเสียดสีและเปิดโปง จมื่นราชามาตย์ หรือ พระยามหาเทพ (เดิมชื่อนายทองปาน) เพลงยาวฉบับนี้ไม่มีชื่อ จึงเรียกตามเนื้อหาและลักษณะของกลอน นั่นคือแต่งเป็นบัตรสนเท่ห์แล้วไปทิ้งไว้ให้ผู้คนอื่นทั่วไปได้อ่าน เพื่อเป็นการประจานหรือเปิดโปงผู้ที่ถูกกล่าวไว้ในกลอน แต่เนื้อหาไม่หยาบคาย จึงเป็นที่กล่าวถึงและท่องจำกันได้ในหมู่ผู้นิยมกาพย์กลอน ประวัติ แม้เพลงยาวฉบับนี้จะเป็นบัตรสนเท่ห์ ซึ่งไม่ระบุชื่อผู้แต่ง แต่ผู้คนในเวลานั้นย่อมรู้ดีว่าเป็นฝีปาก หรือสำนวนของใคร ด้วยในสมัยนั้น การพิมพ์ยังไม่แพร่หลาย ผู้คนมีจำนวนไม่มาก พอจะรู้และคุ้นสำนวนกันอยู่ ว่ากลอนของใคร อีกอย่างหนึ่ง พระมหามนตรีก็เป็นกวีที่มีชื่อเสียงอยู่ในเวลานั้น (ท่านยังมีชื่อเสียงจากบทละครล้อเลียนเรื่อง ระเด่นลันได ด้วย) จึงโจษจันกันว่าผู้แต่งคือพระมหามนตรีนั่นเอง ทว่ามิได้มีการแจ้งความฟ้องร้องแต่อย่างใด บัตรสนเท่ห์ฉบับนี้ แต่งแล้วได้นำไปปิดไว้ที่ระเบียงโรงตำรวจในวัง อันเป็นที่ทำการของจมื่นราชามาตย์นั่นเอง จมื่นราชามาตย์ผู้นี้ มีตำแหน่งเป็นปลัดกรมพระตำรวจในซ้าย ถือศักดินา 800 ภายหลังได้เลื่อนยศเป็นพระยามหาเทพเสพกษัตริย์ ตำแหน่งเจ้ากรมพระตำรวจในซ้าย ถือศักดินา 2,000 สมเด็จฯ กรมพระยาดำรงราชานุภาพทรงเล่าไว้ว่า ในครั้งนั้น น่าจะมีคนชังพระยามหาเทพ (ทองปาน) ผู้นั้นอยู่มาก เมื่อได้อ่านเพลงยาวบัตรสนเท่ห์ฉบับนี้ก็มิได้ฟ้องร้องแต่อย่างใด เนื้อหาและคำประพันธ์ คำประพันธ์ในเรื่องเป็นกลอนเพลงยาว หรือกลอนแปด ขึ้นต้นด้วยวรรครับ มีความยาวเพียง 54 คำกลอน (27 บทกลอน) มีการใช้ภาษาที่ไพเราะ และรัดกุม เจาะจงเล่าเหตุการณ์และความรู้สึกที่ผู้คนมีต่อจมื่นราชามาตย์ เสียดสีและเยาะเย้ย ความหยิ่งยโส อวดดี การวางอำนาจ และยังเอ่ยชื่อโดยตรงทั้ง 'ราชามาตย์' และ 'นายทองปาน' นอกจากนี้ยังเอ่ยถึงบริวารอีกสามคน คือ 'ไชยภักดี', 'ศรีสังหาร' และ 'แสนใจรบ' เมื่อเอ่ยถึงอย่างชัดเจนเช่นนี้ ผู้คนย่อมจะนึกออกได้ทันที ว่าหมายถึงผู้ใด ขณะเดียวกัน ก็ได้พรรณนาพฤติกรรมต่าง ๆ อย่างชัดเจนเช่นกัน พ
แกลเลียม สัญลักษณ์ธาตุ Ga ถูกค้นพบในปี ค.ศ. 1875 โดย Lecoq de Boisbaudran นักเคมีชาวฝรั่งเศส ได้ค้นพบเส้นสเปกตรัมอยู่ตำแหน่งตรงกับธาตุที่ขาดหายไปคือธาตุ 'eka-alumina' ซึ่งเป็นธาตุอยู่ระหว่าง Al และ In ในตารางธาตุของ เมนเดลลีฟ (Mendeleev) ต่อมานักเคมีผู้นี้สามารถเตรียมโลหะอิสระได้จากการนำสารของธาตุนี้ในสารละลายเบสมาแยกสลายด้วยไฟฟ้า (electrolysis) และได้ศึกษาสมบัติบางประการของธาตุนี้ Boisbaudran ตั้งชื่อธาตุนี้ว่า 'gallium' จากลาติน Gallia ซึ่งเป็นชื่อลาตินของประเทศฝรั่งเศส Ga เป็นธาตุเคมีที่มีเลขอะตอม 31 สัญลักษณ์ของธาตุคือ Ga จะพบธาตุ Ga ในธรรมชาติจำพวก แร่บอไซด์และสังกะสี แกลเลียมอยู่ในตารางธาตุหมู่ 3A เป็นโลหะที่ไม่ดี เป็นของแข็งเปราะที่อุณหภูมิต่ำ ๆ มีสีเงินอ่อนนุ่ม เป็นของเหลวได้เมื่ออยู่บนฝ่ามือ เพราะจุดหลอมเหลวอยู่สูงกว่าอุณหภูมิห้องเล็กน้อย ตามธรรมชาติพบในแร่บอไซต์ (bauxite) และสังกะสี สารประกอบแกลเลียมอาร์ซิไนด์ ใช้ทำสารกึ่งตัวนำในหลอดไดโอด แกลเลียมเป็นโลหะสีขาวเทา จุดหลอมเหลวต่ำมาก ประมาณ 29.8 องศา แค่ทิ้งไว้ตอนกลางวันในหน้าร้อนก๊อาจหลอมเป็นของเหลวได้คล้ายปรอท Hg ธาตุ Ga มีประโยชน์ไม่มากนักในเชิงพาณิชย์ แต่สารประกอบของ Ga ใช้ประโยชน์เป็นกึ่งตัวนำ (semiconductor) และการใช้งานเฉพาะบางอย่างเท่านั้น เช่น ในการวิเคราะห์ ออกไซด์ของยูเรเนียม โดยวิธีสเปกโทรสโกปี (spectroscopy) อ้างอิง กแกลเลียม กแกลเลียม กแกลเลียม
ในบางส่วนของวิกิพีเดีย มีเนื้อหาไม่เหมาะสมสำหรับเด็ก เช่น มีเรื่องเพศ คำหยาบคาย ความรุนแรง ฯลฯ ชาววิกิพีเดียจึงเห็นว่า เด็กควรได้รับคำแนะนำในการอ่านบทความเหล่านั้น และในวิกิพีเดียเอง จะได้แจ้งเตือนไว้ในส่วนบนสุดของบทความ โดยป้ายประกาศอันมีเนื้อความดังต่อไปนี้ ทำไมถึงต้องมีบทความลักษณะนี้ วิกิพีเดียมีความมุ่งประสงค์จะเสนอความรู้อย่างเป็นกลาง และเหมาะสม สำหรับบุคคลทุกเพศทุกวัย บทความบางส่วนมีประโยชน์สำหรับผู้ใหญ่ อาจจะในด้านวิทยาศาสตร์ แพทยศาสตร์ กายวิภาคศาสตร์ ประวัติศาสตร์ ภาษาศาสตร์ หรือนิติศาสตร์ แต่ไม่มีประโยชน์สำหรับผู้ที่ยังเป็นเด็กอยู่ เช่น บทความ กามสูตร, คดีระหว่างพนักงานอัยการ กับพิมล กาฬสีห์ และนภาพันธ์ กาฬสีห์ ฯลฯ ในขณะเดียวกัน บทความที่ปรากฏนั้น ชาววิกิพีเดียคนอื่นรวมถึงตัวคุณเองย่อมตรวจสอบได้ เมื่อมีข้อความที่ไม่เหมาะสม มีลักษณะชักจูง หรือชวนเชื่อ หรือเป็นการโฆษณา หรือเป็นการก่อกวน หรือยุยงให้เกิดความแตกแยกกันในสังคม หรือในอินเทอร์เน็ต หรือในวิกิพีเดีย หรือถ้าคุณพบบทความไหนที่ไม่มีประโยชน์ และไม่เหมาะสมอย่างยิ่งในวิกิพีเดีย และมีลักษณะเป็นการคุกคามหรือใส่ร้ายผู้อื่น ก็สามารถแก้ไขได้ทันที หรือคุณอาจเลือกที่จะแจ้งให้ลบบทความนั้นออกไปเสียก็ได้ นื้เอหาไม่เหมาะสมสำหรับเด็ก
ในทางเคมี สารละลาย คือสารผสมที่เป็นเนื้อเดียวกัน ซึ่งมีสสารหนึ่งชนิดหรือมากกว่าเป็นตัวละลาย ละลายอยู่ในสารอีกชนิดหนึ่งซึ่งเป็นตัวทำละลาย ไม่เพียงแต่ของแข็งที่สามารถละลายในของเหลว เหมือนเกลือหรือน้ำตาลที่ละลายในน้ำ (หรือแม้แต่ทองคำที่ละลายในปรอทแล้วเกิดเป็นอะมัลกัม (amalgam) แต่ก๊าซก็สามารถละลายในของเหลวได้ เช่น คาร์บอนไดออกไซด์หรือออกซิเจนสามารถละลายในน้ำได้ สารละลายอุดมคติ (ideal solution) คือการที่ปฏิกิริยาระหว่าง โมเลกุล ของตัวทำละลายกระทำซึ่งกันและกันมีค่าเท่ากับปฏิกิริยาระหว่างตัวทำละลายกับตัวถูกละลาย แล้วคุณสมบัติของสารละลายในอุดมคติสามารถคำนวณได้โดยผลรวมเชิงเส้น (linear combination) ของคุณสมบัติของส่วนประกอบของตัวมัน ตัวทำละลาย (solvent) ตามความหมายแบบเดิมคือ สารในสารละลายที่มีปริมาณมากกว่าตัวถูกละลาย ถ้าทั้งตัวถูกละลายและตัวทำละลายมีปริมาณเท่ากัน (เช่น สารละลายมี เอทานอล 50% และ น้ำ 50%) คำจำกัดความเกี่ยวกับตัวทำละลายและตัวถูกละลายจะมีความสำคัญน้อยลง แต่โดยทั่วไปสารที่มีปริมาณมากกว่าจะถูกกำหนดให้เป็นตัวทำละลาย สารละลายแบ่งออกเป็นหลายประเภทดังนี้: ตัวอย่างของสารละลายตัวถูกละลาย ก๊าซของเหลวของแข็ง ตัวทำละลายก๊าซออกซิเจน และ ก๊าซอื่นใน ไนโตรเจน (อากาศ) ไอน้ำ ใน อากาศ (ความชื้น) กลิ่น ของของแข็งเป็นผลมาจากโมเลกุลของของแข็งกระจายตัวในอากาศ ของเหลวคาร์บอนไดออกไซด์ ในน้ำ (น้ำคาร์บอเนต) เอทานอล (แอลกอฮอล์) ในน้ำ; ไฮโดรคาร์บอน หลายชนิดใน (ปิโตรเลียม) ซูโครส (น้ำตาลทราย) ในน้ำ; โซเดียมคลอไรด์ (เกลือแกง) ในน้ำ ของแข็งไฮโดรคาร์บอน ละลายในโลหะ; แพลทินัม ถูกศึกษาให้เป็นตัวกลางในการเก็บน้ำ ใน ถ่านกัมมันต์(activated charcoal) ; ความชื้นใน ไม้เหล็กกล้า, ดูราลูมิน(duralumin) โลหะอื่น โลหะผสม อ้างอิง
เรขาคณิต (, geometria; geo = พื้นดิน/โลก, metria = วัด) เป็นสาขาความรู้ที่เกี่ยวข้องกับรูปทรง รูปร่าง ขนาดและตำแหน่งของวัตถุในปริภูมิ ในช่วงก่อนคริสต์ศตวรรษที่ 19 เรขาคณิตแบบยุคลิดแทบจะเป็นเรขาคณิตแบบเดียวที่เป็นที่รู้จักและถูกศึกษามากที่สุด เรขาคณิตแบบยุคลิดเป็นการศึกษาเรขาคณิตบนระนาบ และเรขาคณิตในปริภูมิสามมิติ โดยมี จุด เส้น ระนาบ ระยะทาง มุม พื้นผิว และความโค้งเป็นพื้นฐาน เรขาคณิตอีกแบบที่เป็นที่รู้จักคือเรขาคณิตทรงกลม ซึ่งใช้ในการศึกษาดาราศาสตร์ และการเดินทาง ในช่วงคริสต์ศตวรรษที่ 19 มีการค้นพบใหม่ ๆ ที่ขยายสาขาเรขาคณิตออกไปโดยกว้าง หนึ่งในนั้นคือ Theorema Egregium (ทฤษฎีบทอันน่าทึ่ง) โดย คาร์ล ฟรีดริช เกาส์ ซึ่งกล่าวโดยคร่าวว่า ความโค้งเกาส์เซียน ของพื้นผิวเป็นคุณสมบัติเฉพาะของพื้นผิวที่สามารถวัดได้จากบนพื้นผิวนั้น และไม่ขึ้นอยู่กับปริภูมิแวดล้อมที่พื้นผิวนั้นอาศัยอยู่ใน การค้นพบนี้นำไปสู่เรขาคณิตแบบรีมันน์ ถัดมาในช่วงหลังคริสต์ศตวรรษที่ 19 มีการค้นพบเรขาคณิตในรูปแบบอื่นที่นอกเหนือไปจากเรขาคณิตแบบยุคลิดโดยปฏิเสธสัจพจน์เส้นขนานของยุคลิด ผ่านงานของ นิโคไล อิวาโนวิช โลบาเชฟสกี และ ยานอส โบลไย ปัจจุบันเรียกเรขาคณิตที่ไม่มีสัจพจน์เส้นขนานว่า เรขาคณิตแบบไม่ยุคลิด เรขาคณิตที่ใช้ในทฤษฎีสัมพัทธภาพของอัลเบิร์ต ไอน์สไตน์ เป็นตัวอย่างหนึ่งของเรขาคณิตแบบไม่ยุคลิดซึ่งมีชื่อเสียงที่สุด ในปัจจุบันเรขาคณิตได้ขยายออกไปกว้างขวางมาก และแบ่งย่อยออกไปตามเครื่องมือที่ใช้ในการศึกษาปัญหาทางเรขาคณิต ตัวอย่างเช่น เรขาคณิตเชิงอนุพันธ์ เรขาคณิตเชิงพีชคณิต เรขาคณิตเชิงคณนา เรขาคณิตวิยุต และอื่น ๆ หรือแบ่งตามสมบัติที่เรขาคณิตนั้นแตกต่างไปจากเรขาคณิตแบบยุคลิด เช่น เรขาคณิตโพรเจคทีฟไม่มีแนวคิดเกี่ยวกับระยะทางและเส้นขนาน เรขาคณิตสัมพรรคไม่มีแนวคิดเกี่ยวกับมุมและระยะทาง เป็นต้น นอกจากนี้แล้ว เรขาคณิตยังมีบทประยุกต์ในคณิตศาสตร์สาขาอื่น ๆ ที่ดูเหมือนจะไม่เกี่ยวข้องกับเรขาคณิตโดยตรง ตัวอย่างที่เป็นที่รู้จักคือ ทฤษฎีบทสุดท้ายของแฟร์มา ซึ่ง แอนดรูว์ ไวลส์ ได้พิสูจน์สำเร็จในปี ค.ศ. 1994 บทพิสูจน์ของไวลส์ใช้เครื่องมือทางเรขาคณิตเชิงพีชคณิตเป็นหัวใจสำคัญ สาขาของเรขาคณิต เรขาคณิตแบบยุคลิด เรขาคณิตแบบยุคลิดเป็นเรขาคณิตแบบคลาสสิค ซึ่งศึกษารูปร่างและรูปทรงที่เป็นไปตามสัจพจน์ที่ริเริ่มโดยยุคลิด เรขาคณิตเชิงอนุพันธ์ |เรขาคณิตเชิงอนุพันธ์ใช้เครื่องมือจากแคลคุลัสเพื่อศึกษาพื้นผิวและความโค้ง เรขาคณิตเชิงอนุพันธ์มุ่งศึกษาเรขาคณิตของเส้นโค้ง พื้นผิว และแมนิโฟลด์ โดยอาศัยเครื่องมือและวิธีการจาก แคลคุลัสเชิงอนุพันธ์ หรือ แคลคุลัสเชิงปริพันธ์ เข้าร่วม ทอพอโลยี ทอพอโลยีเป็นสาขาเกี่ยวข้องกับการส่งต่อเนื่อง และสมบัติของปริภูมิ เช่น ความเชื่อมโยง และความกระชับ เรขาคณิตเชิงพีชคณิต เรขาคณิตเชิงพีชคณิตพัฒนามาจากการหาคำตอบของเซตของพหุนามในระบบพิกัดคาร์ทีเซียน เรขาคณิตเชิงพีชคณิตอาศัยเครื่องมือจาก เรขาคณิตเชิงโพรเจคทีฟ เรขาคณิตทวิตรรกยะ วาไรตีเชิงพีชคณิต และ พีชคณิตสลับที่ ซึ่งต่างเป็นสาขาที่เพิ่งสร้างขึ้นในช่วงคริสต์ศตวรรษที่ 19 เป็นต้นมา ในช่วงท้ายของทศวรรษ 1950 เรขาคณิตเชิงพีชคณิตได้รับการพัฒนาฐานรากจากงานของ ฌ็อง-ปีแยร์ แซร์ และ อเล็กซานเดอร์ โกรเธนดีก ซึ่งเสนอแนวคิดเรื่อง สกีม และประยุกต์ใช้วิธีทางทอพอโลยี บทพิสูจน์ทฤษฎีบทสุดท้ายของแฟร์มา โดย แอนดรูว์ ไวลส์ ใช้เครื่องมือขั้นสูงจากเรขาคณิตเชิงพีชคณิตมาแก้ปัญหาในทฤษฎีจำนวน รายการอ้างอิง
สีชมพู เป็นสีที่เกิดจากการผสมสีแดงและสีขาว ในบางครั้งจะถูกกล่าวถึงในลักษณะสีแดงอ่อน สีชมพูมักจะถูกใช้ในการกล่าวถึงลักษณะของเด็กหญิง ซึ่งนิยมใช้ควบคู่กับ สีน้ำเงินหรือสีฟ้า ที่จะแสดงถึงเด็กชาย ในภาษาเหนือ เรียกสีชมพูว่า 'จมออน' (จม-ออน) ศัพทมูลวิทยา คำว่า 'ชมพู' อาจมาจากภาษาสันสกฤต 'ชมฺพุ' หมายถึง ต้นชมพู่ และชมพูทวีป (ทวีปที่เต็มไปด้วยต้นชมพู่) ทั้งนี้เนื่องจากดอกชมพู่นั้นมีสีชมพู หรือชมพูอมแดง ในภาษาอินโดนีเซีย ก็เรียกสีชมพูว่า จัมปู (jampu) คำว่า 'pink' (พิงก์) ในภาษาอังกฤษ เป็น สีที่ไม่ได้มีการกล่าวถึงในวรรณกรรมของวิลเลียม เชกสเปียร์ คำว่า pink ถูกใช้ในการกล่าวถึงสีของดอกไม้ Dianthus การใช้งานและสัญลักษณ์ สีชมพูเป็นสีประจำวันอังคาร ลูกสนุกเกอร์สีชมพู ที่มีค่าเท่ากับ 6 แต้ม สีชมพูเป็นสีประจำจุฬาลงกรณ์มหาวิทยาลัย สีชมพูเป็นสีประจำคณะอุตสาหกรรมเกษตร มหาวิทยาลัยเกษตรศาสตร์ สีชมพูบานเย็น เป็นสีประจำคณะเทคนิคการสัตวแพทย์ มหาวิทยาลัยเกษตรศาสตร์ สีชมพูเป็นสีประจำวันพระราชสมภพของพระบาทสมเด็จพระจุลจอมเกล้าเจ้าอยู่หัว สีชมพูเป็นสีประจำวันประสูติของพระเจ้าวรวงศ์เธอ พระองค์เจ้าเฉลิมศึกยุคล สีชมพูเป็นสีประจำตัวของศรเพชร ศรสุพรรณ นักร้องลูกทุ่งไทย สีชมพู ในทางการเมืองไทย เป็นสีประจำพรรคชาติไทยและพรรคชาติไทยพัฒนา สีใกล้เคียง สีปูนแห้ง สีหงชาด สีบานเย็น สีชมพูต่าง ๆ ชื่อภาษาไทย HTMLname R G BHex ตัวอย่างสี สีชมพู Pink FF C0 CB Lightpink FF B6 C1 Palevioletred DB 70 93 Hotpink FF 69 B4 Deeppink FF 14 93 Mediumvioletred C7 15 85 อ้างอิง ชมพู
พุทธศักราช 1187 ใกล้เคียงกับ เมษายน ค.ศ. 644 - มีนาคม ค.ศ. 645 มหาศักราช 566 เหตุการณ์ ตามสถานที่ เอเชีย จักรพรรดิถังไท่จงแห่งราชวงศ์ถังส่งกองกำลังสำรวจของจีนไปรุกรานและผนวกอาณาจักร Karasahr ในแอ่งตาริมที่ซินเจียง รัฐบริวารของรัฐข่านเตอร์กิกตะวันตก รัฐโอเอซิสถูกพิชิต และกองทัพเติร์กตะวันตกที่ส่งไปช่วย Karasahr ก็พ่ายแพ้ต่อกองกำลังของราชวงศ์ถัง จักรวรรดิไบแซนไทน์ วาเลนตินุส ขุนพลชาวไบแซนไทน์ พยายามแย่งชิงบัลลังก์ของจักรพรรดิคอนสแตนสที่ 2 พระชามาดา เขาปรากฏตัวที่ประตูเมืองคอนสแตนติโนเปิลพร้อมด้วยกองกำลังไบแซนไทน์ และเรียกร้องให้มีการสวมมงกุฎเป็นจักรพรรดิ ข้ออ้างของเขาถูกปฏิเสธ และวาเลนตินุสถูกราษฎรลงประชาทัณฑ์ จักรวรรดิอิสลาม 3 พฤศจิกายน – อุมัร เคาะลีฟะฮ์องค์ที่ 2 เสียชีวิตจากบาดแผลที่ถูกอะบู ลุอ์ลุอะฮ์ ฟีรูซ ทาสเปอร์เซียกระทำที่มะดีนะฮ์ บนเตียงเสียชีวิต ท่านแต่งตั้งคณะกรรมการขึ้นเพื่อกำหนดผู้สืบทอดตำแหน่ง พวกเขาเลือกอุษมาน อิบน์ อัฟฟานเป็นเคาะลีฟะฮ์องค์ที่ 3 แห่งรัฐเคาะลีฟะฮ์รอชิดูน วันเกิด วันถึงแก่กรรม 10 ตุลาคม – เปาลีนุส อาร์ชบิชอปแห่งยอร์ก อะบู ลุอ์ลุอะฮ์ ฟีรูซ ผู้ลอบสังหารอุมัร อุมัร เคาะลีฟะฮ์ในโลกมุสลิม วาเลนตินุส นายพลและผู้ชิงราชบัลลังก์ชาวไบแซนไทน์ อ้างอิง
พุทธศักราช 1527 เป็นปีอธิกสุรทินที่วันแรกเป็นวันอังคารตามปฏิทินจูเลียส ใกล้เคียงกับ เมษายน ค.ศ. 984 - มีนาคม ค.ศ. 985 มหาศักราช 906 เหตุการณ์ ตามสถานที่ ยุโรป ฤดูใบไม้ผลิ – อ็อทโทที่ 3 (4 พรรษา) ถูกลักพาตัวโดยไฮน์ริชที่ 2 ดยุกแห่งบาวาเรียผู้ถูกถอดถอน ซึ่งได้รับตำแหน่งตำแหน่งดัชชีคืน และอ้างเป็นผู้สำเร็จราชการแทนพระองค์ในฐานะสมาชิกราชวงศ์อ็อทโท แต่ไฮน์ริชถูกบังคับยกอ็อทโทให้แก่ Theophanu พระราชมารดา พระเจ้ารามิโรที่ 3 แห่งเลออนสูญเสียบัลลังก์แก่เบร์มูโดที่ 2 (กษัตริย์คู่แข่งแห่งกาลิเซีย) ผู้กลายเป็นผู้ปกครองราชอาณาจักรเลออนทั้งหมด (ปัจจุบันอยู่ในประเทศสเปน) ญี่ปุ่น ฤดูใบไม้ร่วง – หลังครองราชย์ 15 ปี จักรพรรดิเอ็นยูสละราชสมบัติให้กับคาซัง พระราชโอรสผู้มีพระชนมพรรษา 16 พรรษา เอ็นยูทรงเกษียณตนเองและบวชเป็นพระสงฆ์ ตามหัวข้อ เทคโนโลยี นักประตักษ์วิทยาและวิศวกรชาวจีน เฉียว เหวย์เยฺว่ ได้รับการบันทึกว่าเป็นผู้คิดค้นประตูกั้นน้ำสองชั้นเป็นครั้งแรกเท่าที่รู้จักในช่วงราชวงศ์ซ่ง เพื่อปรับระดับน้ำที่แตกต่างกันในพื้นที่คลองใหญ่ในประเทศจีน ศาสนา 20 สิงหาคม – สมเด็จพระสันตะปาปายอห์นที่ 14 สิ้นพระชนม์ขณะถูกคุมขังในปราสาทซันตันเจโลที่โรม หลังปกครองเพียง 1 ปี โดยอาจถูกฆาตกรรมหรือให้อดอยากจนสิ้นพระชนม์ ผู้อ้างตนเป็นพระสันตะปาปาโบนิเฟซที่ 7 เดินทางกลับจากคอนสแตนติโนเปิล และได้รับเสียงสนับสนุนจากตระกูลโรมัน Crescentii ที่มีอำนาจ เขาถือครองบัลลังก์พระสันตะปาปา วันเกิด อะบูลกอซิม มุฮัมมัด อิบน์ อับบาด ผู้ก่อตั้งราชวงศ์อับบาด (สวรรคต ค.ศ. 1042) ชเว ชุง นักวิชาการด้านขงจื๊อและนักกวีชาวเกาหลี (เสียชีวิต ค.ศ. 1068) เอ็มมาแห่งนอร์ม็องดี หญิงสูงศักดิ์ ราชินีแห่งอังกฤษ (สองสมัย) เดนมาร์ก และนอร์เวย์ (สิ้นพระชนม์ ค.ศ. 1052; วันที่โดยประมาณ) วันถึงแก่กรรม อ้างอิง
พระเจ้าเจมส์ที่ 1 แห่งสกอตแลนด์ (หลัง กรกฎาคม ค.ศ. 1394 - 21 กุมภาพันธ์ ค.ศ. 1437) ขึ้นครองราชย์เมื่อ ค.ศ. 1406 เป็นโอรสองค์ที่ 2 ของพระเจ้ารอเบิร์ตที่ 3 พระราชสมภพที่เมืองดันเฟิร์มลีน สกอตแลนด์ตะวันออก เมื่อเดวิด พระเชษฐาถูกปลงพระชนม์ที่ฟอล์คแลนด์เมื่อ ค.ศ. 1402 พระองค์ถูกกล่าวว่าเป็นตัวการโดยลุง คือดยุกแห่งอัลบานี พระราชบิดาจึงส่งตัวไปลี้ภัยที่ประเทศฝรั่งเศสแต่ถูกพวกอังกฤษจับและถูกจองจำเป็นเวลา 18 ปี ในระหว่าง พระเจ้ารอเบิร์ตที่ 3 สวรรคจหลังจากทราบข่าวการถูกจับ ดยุกแห่งอัลบานีจึงมีอำนาจเด็ดขาดในฐานะผู้ว่าราชการจนสิ้นชีวิตเมื่อ ค.ศ. 1420 หลังจากทายาทคือเมอดอกช์ขึ้นเป็นผู้สำเร็จราชการ บ้านเมืองได้ระส่ำระสายอย่างหนัก พระเจ้าเจมส์ที่ 1 ถูกปล่อยตัวในเวลา 4 ปีต่อมาและขึ้นครองราชย์ ในปี ค.ศ. 1424 ได้ทำการปราบปรามศัตรูคู่แข่งอย่างเหี้ยมโหด และประหารชีวิตเมอร์ดอกช์และครอบครัว พระเจ้าเจมส์ที่ 1 ได้รวบกระทรวงการคลังมาไว้ในอำนาจ ตัดทอนอำนาจขุนนางและเพิ่มความยุติธรรมให้แก่ชนสามัญ พระองค์ได้รับการยกย่องรักใคร่จากประชาชน แต่ก็ถูกลอบปลงพระชนม์โดยกลุ่มต่อต้านเล็กๆ นำโดยเซอร์โรเบิร์ต สทิวเวิร์ต พระเจ้าเจมส์ที่ 1 เป็นพระองค์แรกของกษัตริย์ราชวงศ์สทิวเวิร์ตที่เป็นองค์อุปถัมภ์ศิลปะและกวีนิพนธ์ พระองค์ทรงนิพนธ์โคลงชื่อ 'kingis Quire' จเจมส์ที่ 1 แห่งสกอตแลนด์ จเจมส์ที่ 1 แห่งสกอตแลนด์
ดอนเจดีย์ เป็นอำเภอหนึ่งของจังหวัดสุพรรณบุรี ตั้งอยู่บริเวณกลางจังหวัด ที่ตั้งและอาณาเขต อำเภอดอนเจดีย์มีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับอำเภอหนองหญ้าไซและอำเภอสามชุก ทิศตะวันออก ติดต่อกับอำเภอศรีประจันต์ ทิศใต้ ติดต่อกับอำเภอเมืองสุพรรณบุรีและอำเภออู่ทอง ทิศตะวันตก ติดต่อกับอำเภออู่ทอง และอำเภอเลาขวัญ (จังหวัดกาญจนบุรี) การแบ่งเขตการปกครอง การปกครองส่วนภูมิภาค อำเภอดอนเจดีย์แบ่งพื้นที่การปกครองออกเป็น 5 ตำบล 50 หมู่บ้าน 1. (Don Chedi) 2. (Nong Sarai) 3. (Rai Rot) 4. (Sa Krachom) 5. (Thale Bok) การปกครองส่วนท้องถิ่น ท้องที่อำเภอประกอบด้วยองค์กรปกครองส่วนท้องถิ่น 7 แห่ง ได้แก่ เทศบาลตำบลดอนเจดีย์ ครอบคลุมพื้นที่บางส่วนของตำบลดอนเจดีย์ เทศบาลตำบลสระกระโจม ครอบคลุมพื้นที่บางส่วนของตำบลสระกระโจม องค์การบริหารส่วนตำบลดอนเจดีย์ ครอบคลุมพื้นที่ตำบลดอนเจดีย์ (นอกเขตเทศบาลตำบลดอนเจดีย์) องค์การบริหารส่วนตำบลหนองสาหร่าย ครอบคลุมพื้นที่ตำบลหนองสาหร่ายทั้งตำบล องค์การบริหารส่วนตำบลไร่รถ ครอบคลุมพื้นที่ตำบลไร่รถทั้งตำบล องค์การบริหารส่วนตำบลสระกระโจม ครอบคลุมพื้นที่ตำบลสระกระโจม (นอกเขตเทศบาลตำบลสระกระโจม) องค์การบริหารส่วนตำบลทะเลบก ครอบคลุมพื้นที่ตำบลทะเลบกทั้งตำบล สถานพยาบาล อำเภอดอนเจดีย์มีโรงพยาบาลชุมชน 1 แห่ง โรงพยาบาลดอนเจดีย์ (60 เตียง) อ้างอิง ดอนเจดีย์